OR ไม่ปฏิเสธดีลซื้อ ZEN รอบอร์ดเคาะแผนขยายธุรกิจ
OR ไม่ปฏิเสธดีลซื้อหุ้น ZEN สัดส่วน 25% รอบอร์ดเคาะแผนขยายธุรกิจ เพื่อให้สอดคล้องกับกลยุทธ์ ทิศทางการดำเนินงาน
OR ไม่ปฏิเสธดีลซื้อหุ้น ZEN สัดส่วน 25% รอบอร์ดเคาะแผนขยายธุรกิจ เพื่อให้สอดคล้องกับกลยุทธ์ ทิศทางการดำเนินงาน
20 ม.ค. 2566

บริษัท ปตท. น้ำมันและการค้าปลีก จำกัด (มหาชน) หรือ OR เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า จากกรณีข้อมูลที่ปรากฏในเนื้อหาของข่าวหุ้น ซึ่งลงวันที่ 20 มกราคม 2566 เรื่อง OR เตรียมเข้าซื้อหุ้น บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN นั้น ขอชี้แจงว่าขณะนี้ยังไม่ได้มีการตัดสินใจในการดำเนินการตามรายละเอียดของข่าวดังกล่าว ทั้งนี้ OR มีการพิจารณา แสวงหา และเจรจาการลงทุนในธุรกิจต่างๆ อย่างต่อเนื่องเพื่อให้สอดคล้องกับกลยุทธ์ ทิศทางการดำเนินธุรกิจ
อนึ่งก่อนหน้านี้นสพ.ข่าวหุ้นธุรกิจ ได้ลงข่าวประเด็นที่ OR เตรียมเข้าซื้อหุ้น ZEN ในสัดส่วน 25% จากผู้ถือหุ้นเดิมอย่าง บริษัท เอจีบี ซิบลิ้งส์ โฮลดิ้ง จำกัด เพื่อต่อยอดธุรกิจนอนออยล์